Dėmėtligės

Dėmėtligės – augalų ligos. Infekcines dėmėtliges sukelia grybai, bakterijos, virusai, neinfekcines – nepalankios augimo sąlygos. Kenkia daugeliui ž. ū. augalų. Ant lapų, stiebų, vaisių, sėklų atsiranda įvairių spalvų ir formų dėmių. 

Grybų sukeltos nekrozinės dėmės dažniausiai būna ryškiais kraštais (braškių, kriaušių, serbentų šviesmrgės, pupų askochitozė).

Bakterijos sukelia iš pradžių tarsi vandeningas ar riebalingas neryškiais kontūrais dėmes, kurių vietose audiniai vėliau apmiršta. Dažnai bakteriozinių dėmių riba yra lapų gyslos (agurkų, pupelių bakteriozės).

Virusai dažniausiai sukelia chlorozines dėmes, mozaikiškais raštais išsidėsčiusias pažeistų organų paviršiuje (obelų, pupelių mozaika).

Dėmėtligių paplitimas stabdomas agrotechninėmis ir cheminėmis priemonėmis.

Augalų ligos